Desember-tuindekor: Doen dit selfGebruik elemente uit jou tuin om jou Kerstafel te versier. (Foto: Verskaf) Die vakansieseisoen is hier – gebruik dit om behoorlik uit te hang en met jou tuin te spog. Indien jy daarvan hou om te onthaal, kyk gerus hier na Life is a Garden se topdekoridees en laat waai met jou inspirasie en kreatiwiteit. (Foto: Verskaf) Elegant, aromaties en onmisbaar – ’n blomkandelaar is ’n belangrike deel van die partytjietafel op die patio en kan nie weggelaat word nie. Al wat jy nodig het, is ’n haak waaraan jy jou kandelaar kan laat hang, asook die volgende: So doen jy dit: Om die beeld van ’n kandelaar met tuimelende blomme te skep, bind jy jou blomme op verskillende hoogtes aan jou borduurraam. Begin met lang stringe en werk na bo. Jy kan selfs feetjieliggies in die middel hang of dit bloot deur die stringe blomme vleg om by die aandstemming te pas. Variasie: Draai jou blomstringe spiraalgewys na onder of hang dit laag op laag en eksperimenteer met meer as een borduurring per kandelaar. Sit jou eetgerei só voor dat dit ’n boodskap van liefde en lewe toon. Waag ’n bietjie en gebruik helder servette met kontrasterende blomme en vars rankplante. Sorg dat jy die volgende het: So doen jy dit: Draai die eetgerei met ’n servet toe en bind vas met tou of ’n dun rank. Druk nou jou blom(me) versigtig agter die tou en lint in… voilà! Plaas ook klein, mooi potjies met water op die tafel sodat die gaste hul blomme daarin kan vars hou. Variasie: Gebruik vetplantsteggies in plaas van blomme sodat dit weer geplant kan word. Besoek jou tuinsentrum vir ’n verskeidenheid waterwysvetplante wat ryk aan tekstuur is. Gebruik tuisgemaakte kerse van allerhande kruie en blare om goggas en muskiete af te skrik sodat jy jou ete in vrede kan geniet. Dié kerse dra nie net tot die feesatmosfeer by nie, maar ruik ook heerlik. Sorg dat jy die volgende byderhand het: So doen jy dit: Pak jou keuse van insekwerende plante en suurlemoenskyfies in lae in die leë fles. Vul dit tot byna bo met warm water en laat jou teekersie bo-op dryf. Die hitte van die water help om die geure vry te laat – gebruik dus flesse wat nie te groot is en moeilik warm word nie. Variasie: Gooi ’n paar druppels essensiële olie by die water – die insekte hou nie van die reuk nie en sal nie sommer naderkom nie. Olies wat geskik is, is roosmaryn, peperment, teeboom (tea tree), suurlemoenbloekom en sitrusgras. Met familie en vriende wat oorkom, wil jy graag spog met iets oorspronkliks vir naamkaartjies vir jou feestafel. Gebruik jou verbeelding en eksperimenteer met stylvolle kalligrafieskrif en allerhande penne. Kry ook die volgende byderhand: So doen jy dit: Druk ’n gaatjie aan die bokant van elke blaar (nie te na aan die rand nie want dit kan skeur, maar laat genoeg plek oor om ’n naam daarop te skryf). Gee die kunstenaar in jou vrye teuels en skryf die name van jou gaste op die blare. Bind die naamkaartjies aan die glasstele met tou of lint vas. Variasie: Gee die kinders iets opwindends om te doen! Deel ’n paar vergrootglase en ’n skermbril of twee uit en wys hulle hoe om die gaste se name op die blare uit te brand. As jy lus voel om ’n muur te bedek, meer privaatheid te skep, ’n gedeelte af te skort en sommer net uitspattig wil wees, is hierdie idee perfek. Speel met verskillende kleurkombinasies en kry die volgende: So maak jy dit: Meet en sny die stukke tou/vislyn in die verlangde lengtes en maak aan die een punt van die stok vas. Bind jou blomme (aan hul stele) in stringe en maak seker dat hul gesigkante een kant toe wys. Probeer die rye varieer of maak ’n geometriese rangskikking. Maak nou die voltooide stringe aan die stok vas. Variasie: Draai regte of kunsranke om die tou/vislyn. Plaas ’n paar klokkies en feetjieliggies tussenin wat jou unieke dekor tot na skemer ’n fokuspunt sal maak. Verlustig jou in jou versierings uit die tuin en laat waai met jou kreatiewe talente. Al hierdie idees is maklik uitvoerbaar en skep ’n aardse atmosfeer. Jy kan ook potpourri van die oorblywende blomblare en essensiële olies maak. Tuinsentrums het werklik pragtige plante hierdie tyd van die jaar – gaan kyk gerus na alles waarvan jy hou. Jou lewe is ’n tuin – versier dit.